CELEX: 62021TN0324
Language: et
Date: 2021-06-10 00:00:00
Title: Kohtuasi T-324/21: 10. juunil 2021 esitatud hagi – Harley-Davidson Europe ja Neovia Logistics Services International versus komisjon

26.7.2021   
            
            
               ET
            
            
               Euroopa Liidu Teataja
            
            
               C 297/49
            
         
      10. juunil 2021 esitatud hagi – Harley-Davidson Europe ja Neovia Logistics Services International versus komisjon
      (Kohtuasi T-324/21)
      (2021/C 297/61)
      Kohtumenetluse keel: inglise
      
         Pooled
      
      
         Hagejad: Harley-Davidson Europe Ltd (Oxford, Ühendkuningriik), Neovia Logistics Services International (Vilvoorde, Belgia) (esindajad: advokaadid O. van Baelen ja G. Lebrun)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada vaidlustatud otsus (1) tervikuna;
               
            
                  —
               
               
                  mõista kõik kohtukulud välja komisjonilt;
               
            
                  —
               
               
                  teha kohtuotsusest vajalikud järeldused; ja
               
            
                  —
               
               
                  võtta kohtu poolt asjakohaseks peetavad menetlust korraldavad meetmed või teha uurimistoiminguid.
               
            
         Väited ja peamised argumendid
      
      Hagi põhjenduseks esitab hageja kuus väidet.
      
                  1.
               
               
                  Esimene väide, et komisjon on rikkunud olulisi menetlusnorme. Vaidlustatud otsus ei ole piisavalt põhjendatud ja komisjon ei ole nõuetekohaselt järginud nõuandemenetlust.
               
            
                  2.
               
               
                  Teine väide, et vaidlustatud otsuses on ilmselgelt vääralt hinnatud olulisi asjaolusid.
               
            
                  3.
               
               
                  Kolmas väide, et komisjon on kuritarvitanud Euroopa Parlamendi ja nõukogu 9. oktoobri 2013. aasta määruse (EL) nr 952/2013 (2), millega kehtestatakse liidu tolliseadustik, artikli 34 lõike 11 kohast kehtetuks tunnistamise pädevust, kuna ta põhines vaidlustatud otsuse vastuvõtmisel komisjoni delegeeritud määruse (EL) 2015/2446 (3) (millega täiendatakse määrust nr 952/2013 seoses liidu tolliseadustiku teatavaid sätteid täpsustavate üksikasjalike eeskirjadega; edaspidi „delegeeritud määrus 2015/2446“) artikli 33 vääral tõlgendusel.
               
            
                  4.
               
               
                  Neljas väide, et delegeeritud määruse 2015/2446 artikkel 33 on kehtetu, kuna esiteks, kui komisjon tõlgendas õigesti delegeeritud määruse 2015/2446 artiklit 33, on see kehtetu, kuna rikub ELTL artiklist 290 nõudeid, ja teiseks on see niisuguse rikkumise tõttu igal juhul kehtetu.
               
            
                  5.
               
               
                  Viies väide, et vaidlustatud otsus rikub ELi õiguse üldpõhimõtteid ja Euroopa Liidu põhiõiguste hartat.
               
            
                  6.
               
               
                  Kuues väide, et komisjon on kuritarvitanud oma pädevust nii vaidlustatud otsuse vastuvõtmisel kui ka siduva päritoluinformatsiooniga seonduva otsuse kehtetuks tunnistamisel, nagu vältimatult tuleneb eespool esitatud väidetest ja komisjoni kehtetuks tunnistamise pädevuse kuritarvitamisest poliitilistel eesmärkidel, õõnestades selle pädevuse tegelikku eesmärki, milleks on tagada liikmesriikides päritolureeglite nõuetekohane ja ühetaoline kohaldamine.
               
            
         (1)  Komisjoni 31. märtsi 2021. aasta rakendusotsus (EL) 2021/563 teatavate siduva päritoluinformatsiooniga seotud otsuste kehtivuse kohta (ELT 2021, L 119, lk 117).
      
         (2)  ELT 2013, L 269, lk 1.
      
         (3)  ELT 2015, L 343, lk 1.